Les polítiques actives d'ocupació d'àmbit europeu, estatal i català posen de manifest la importància dels programes d'orientació i acompanyament a la inserció especialment per a les persones amb discapacitat amb especials dificultats d'inserció.
Així, l'Estratègia europea d'ocupació i les noves directrius i recomanacions del Consell de la Unió Europea en l'àmbit de l'ocupació tenen com a finalitat assolir la plena ocupació, la millora de la qualitat i la productivitat en el treball, i el reforç de la cohesió social i territorial, fent especial esment de la igualtat d'oportunitats i de la lluita contra tota mena de discriminació, per tal d'afavorir la incorporació al mercat de treball de les persones desafavorides.
També la Unió Europea ha fixat com objectiu general de la seva estratègia, en relació amb les persones amb discapacitat, aconseguir un màxim nivell d'autonomia i una plena igualtat d'oportunitats per a tot aquest col·lectiu.
L'estratègia europea es basa en tres pilars essencials: mesures antidiscriminatòries que facilitin la igualtat de drets d'aquest col·lectiu; l'eliminació de barreres que impossibiliten que les persones amb discapacitat puguin posar en joc les seves potencialitats i habilitats, i la incorporació de la perspectiva de la discapacitat en totes les polítiques europees per aconseguir que en totes elles es tinguin en compte les especificitats d'aquestes persones (mainstreaming).
El Servei d'Ocupació de Catalunya defineix la seva xarxa d'orientació per l'ocupació en dos nivells diferenciats: un primer nivell que es porta a terme mitjançant la seva xarxa d'oficines amb mitjans propis, i un segon nivell d'orientació especialitzada externa al Servei d'Ocupació de Catalunya amb coordinació amb entitats cooperadores i col·laboradores amb accions subvencionades en els termes previstos en aquesta Ordre.
Vist el Reial decret 1542/2011, de 31 d'octubre, pel qual s'aprova l'Estratègia espanyola d'ocupació (EEE) 2012-2014 (BOE núm. 279, de 19.11.2011), en la qual es recullen el conjunt d'accions i mesures d'orientació, ocupació i formació adreçades a millorar les possibilitats d'accés a l'ocupació, per compte aliè o propi, de les persones desocupades, al manteniment de l'ocupació i a la promoció professional de les persones ocupades;
Així mateix, el Pla de desenvolupament de les polítiques actives a Catalunya 2012-2013 (PDPA), que articula la seva carta de serveis genèrics a les persones basant-se en cinc grans línies inspirades en les quals empra l'Estratègia Espanyola docupació, inclou un àmbit d'intervenció específic per als serveis d'informació i orientació professional.
El Programa pretén millorar el posicionament de la persona amb discapacitat i/o malaltia mental envers la seva inserció.
Vista la Llei 56/2003, de 16 de desembre, d'ocupació (BOE núm. 301, de 17.12.2003), per la qual s'estableix que s'adoptaran, d'acord amb els preceptes constitucionals i estatutaris, així com amb els compromisos assumits en l'àmbit de la Unió Europea, programes específics destinats a fomentar l'ocupació de les persones amb especials dificultats d'integració en el mercat de treball;
Vist el Reial decret Llei 3/2011, de 18 de febrer, de mesures urgents per a la millora de l'ocupabilitat i la reforma de les polítiques actives d'ocupació;
Atès el que disposa l'Ordre ESS/2044/2012, de 24 de setembre, per la qual es distribueixen territorialment per a l'exercici econòmic 2012, per a la gestió per les comunitats autònomes amb competències assumides, subvencions de l'àmbit laboral finançades amb càrrec als pressupostos generals de l'Estat (BOE núm. 233, de 27.9.2012);
Atesa la disposició addicional primera de l'Ordre ESS/2044/2012, de 24 de setembre, abans esmentada, en la qual es disposa que els fons lliurats pel Servei Públic d'Ocupació estatal a cada comunitat autònoma podran ser objecte de cofinançament pel Fons Social Europeu a través dels respectius programes operatius regionals;
Vist el que disposen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002); la Llei 38/2003, de 17 de novembre, general de subvencions (BOE núm. 276, de 18.11.2003); el Reial decret 887/2006, de 21 de juliol, pel qual s'aprova el Reglament de la Llei 38/2003 (BOE núm. 176, de 25.7.2006), que la desplega, i la resta de normativa aplicable;
Vistes la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, del 3 d'agost, de regim jurídic i de procediment de les administracions públiques de Catalunya (DOGC núm. 5686, de 5.8.2010);
Vista l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008), modificada per l'Ordre TRE/260/2009, de 15 de maig (DOGC núm. 5386, de 25.5.2009);
Vista l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.2007);
Vist el Reial decret 1496/2003, de 28 de novembre, pel qual s'aprova el Reglament pel qual es regulen les obligacions de facturació i es modifica el Reglament de l'impost sobre el valor afegit (BOE núm. 286, de 29.11.2003);
Vista la Llei 1/2012, de 22 de febrer, de pressupostos de la Generalitat de Catalunya per al 2012 (DOGC núm. 6075, de 27.2.2012);
Vist el que disposa l'article 21 del Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica, que determina que la norma reglamentària que reguli els tràmits o procediments de nova creació relacionats amb l'activitat empresarial ha d'establir que el frontal de tramitació serà l'Oficina de Gestió Empresarial (OGE) (DOGC núm. 5131, de 15.5.2008);
Vist el Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L 210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives al FEDER, al FSE i al Fons de Cohesió (DOUE L210, de 31.7.2006), modificat pel Reglament (UE) núm. 539/2010 del Parlament Europeu i del Consell, de 16 de juny;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006);
Vist el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió (DOUE L 250/1, de 23.9.2009);
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març;
Vist el Reglament (CE) núm. 800/2008 de la Comissió, de 6 d'agost de 2008, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat (Reglament general d'exempció);
Vist l'Acord de govern aprovat en la sessió del govern del 17 de juliol de 2012, pel qual s'estableix la retenció dels saldos pressupostaris necessaris per a poder donar compliment a l'objectiu d'estabilitat pressupostària;
Atès que el conseller d'Economia i Coneixement el 30 d'octubre de 2012 ha autoritzat l'excepcionalitat de la retenció dels saldos de pressupost respecte del programa Treball amb suport;
Vistos els preceptes legals esmentats, a proposta de la Direcció General d'Economia Social i Cooperativa i Treball Autònom, amb l'informe previ de l'Àrea jurídica d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes d'acord amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989),
L'objecte d'aquesta Ordre és obrir la convocatòria per a l'any 2012 i aprovar les bases reguladores per al desenvolupament del Programa d'orientació i d'acompanyament a la inserció de les persones amb discapacitat i/o malaltia mental de la xarxa d'orientació per a l'ocupació.
2.1 L'import màxim destinat a la concessió d'aquestes subvencions és de 2.500.000,00 euros, distribuïts de la manera següent:
200.000,00 euros a càrrec de la partida pressupostària IU0802 D/460000120/3331/0000 del pressupost de la Direcció General d'Economia Social i Cooperativa i Treball Autònom.
1.425.000,00 euros a càrrec de la partida pressupostària IU0802 D/481000120/3331/0000 del pressupost de la Direcció General d'Economia Social i Cooperativa i Treball Autònom.
875.000,00 euros a càrrec de la partida pressupostària IU0802 D/482000120/3331/0000 del pressupost Direcció General d'Economia Social i Cooperativa i Treball Autònom.
2.2 L'import de 2.000.000,00 d'euros serà assignat als projectes adreçats a persones amb discapacitat i/o malaltia mental amb especials dificultats d'inserció que es trobin en algun dels supòsits següents:
a) Persones amb paràlisi cerebral, persones amb malaltia mental o persones amb discapacitat intel·lectual amb un grau de discapacitat reconegut igual o superior al 33%.
b) Persones amb discapacitat física o sensorial visual amb un grau de discapacitat reconegut igual o superior al 65%.
c) Persones sordes i amb discapacitat auditiva, amb un grau de discapacitat reconegut igual o superior al 65%.
I l'import de 500.000,00 euros als projectes adreçats a persones amb discapacitat física o sensorial amb un grau de discapacitat reconegut entre el 33% i el 64%.
2.3 En cas que no s'exhaureixin els recursos assignats a alguna o algunes de les partides o projectes esmentades, els recursos no assignats podran acréixer altres partides o projectes del mateix pressupost.
2.4 Aquests imports es podran ampliar mitjançant resolució del/de la director/a general d'Economia Social i Cooperativa i Treball Autònom.
2.5 Les actuacions regulades en la present Ordre es financen amb càrrec als fons rebuts del Ministeri d'Ocupació i Seguretat Social i seran objecte de cofinançament en un 50% pel Fons Social Europeu amb càrrec al Programa operatiu del Fons Social Europeu de competitivitat regional i ocupació de Catalunya, per al període 2007-2013, núm. CCI 2007ES052PO007.
3.1 El termini de presentació de sol·licituds és de set dies naturals a comptar de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans a què fa referència la base 8.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 11.
La Direcció General d'Economia Social i Cooperativa i Treball Autònom durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
Els expedients de subvenció que es trobin en tràmit en el moment en què entri en vigor aquesta Ordre es regiran per l'Ordre TRE/560/2009, de 22 de desembre, per la qual s'aproven les bases reguladores per a la realització d'actuacions de la xarxa d'orientació per a l'ocupació i les seves modificacions.
Queda derogada l'Ordre TRE/560/2009, de 22 de desembre, per la qual s'aproven les bases reguladores per a la realització d'actuacions de la xarxa d'orientació per a l'ocupació (DOGC núm. 5536, de 30.11.2009), modificada per l'Ordre TRE/20/2010, de 21 de gener (DOGC núm. 5552, de 25.1.2010), l'Ordre TRE/602/2010, de 22 de desembre (DOGC núm. 5784, de 28.12.2010), i l'Ordre EMO/316/2011, de 13 d'octubre (DOGC núm. 6012, de 24.11.2011).
L'objecte d'aquestes bases és regular el Programa d'orientació i acompanyament a la inserció de les persones amb discapacitat i/o malaltia mental de la xarxa d'orientació per a l'ocupació.
Podran ser entitats beneficiàries d'aquestes subvencions les entitats, amb àmbit d'actuació a Catalunya, que acreditin experiència en la realització d'accions d'orientació i d'acompanyament a la inserció adreçades a les persones, demandants d'ocupació no ocupades, amb discapacitat i/o malaltia mental, següents:
a) Les entitats privades amb personalitat jurídica pròpia i sense afany de lucre.
b) Les entitats locals, així com les entitats dependents o vinculades a aquestes.
3.1 Podran accedir a les subvencions previstes en aquesta Ordre les entitats que reuneixin els requisits establerts a aquest efecte, presentin la documentació exigida i, si s'escau, obtinguin l'aprovació de la corresponent actuació.
3.2 Les entitats sol·licitants hauran de complir els requisits següents:
a) Donar ocupació, en el cas d'empreses públiques o privades amb una plantilla igual o superior a 50 treballadors/ores o més, almenys a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982); el Reial decret 364/2005, de 8 d'abril (BOE núm. 94, de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
b) Estar al corrent de les obligacions tributàries davant l'Estat i la Generalitat i les obligacions davant la Seguretat Social.
Aquest compliment s'haurà de mantenir al llarg de tot el procediment: en el moment de presentació de sol·licitud, previ a la resolució d'atorgament, i abans d'efectuar qualsevol pagament.
Les entitats que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
d) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
e) No haver estat sancionats/ades, en resolució ferma, per la comissió d'infracció greu en matèria d'integració laboral de discapacitats, en els últims 3 anys, o molt greu en matèria de relacions laborals o en matèria de seguretat i salut en el treball, en els últims 5 anys, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
f) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
g) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
h) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
i) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball.
Aquest requisit només és aplicable en el cas d'empreses amb una plantilla igual o superior a vint-i-cinc persones, d'acord amb la disposició addicional setena de la Llei 5/2008, de 24 d'abril, del dret a les dones a eradicar la violència masclista, que afegeix un nou apartat 7.
j) Disposar de les instal·lacions i dels recursos materials i humans suficients per a l'execució dels projectes sol·licitats.
k) Acceptar la seva inclusió en la llista de beneficiaris publicada de conformitat amb l'article 7 apartat 2, lletra d) del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignades.
l) Complir qualsevol altra obligació legal o reglamentària que pugui afectar-les.
El compliment d'aquests requisits s'haurà d'acreditar mitjançant la signatura de les declaracions i de la documentació establerta a base 8.
Persones destinatàries de la subvenció
4.1 Les persones participants en les actuacions previstes en aquesta Ordre seran persones amb discapacitat i/o malaltia mental, demandants d'ocupació no ocupades inscrites al Servei d'Ocupació de Catalunya, que tinguin reconegut un grau de discapacitat igual o superior al 33% i que pateixin alguna de les discapacitats següents: psíquica, física, sensorial, capacitat intel·lectual límit i trastorn mental.
Sobre aquesta última, serà suficient la seva acreditació mitjançant un informe per part del servei que fa el seguiment terapèutic.
4.2 Les oficines de treball del Servei d'Ocupació de Catalunya derivaran les persones amb discapacitat i/o malaltia mental.
No obstant això, l'entitat beneficiària podrà col·laborar en les tasques de selecció de les persones destinatàries.
5.1 Es consideraran subvencionables les actuacions integrades que suposin la inclusió de serveis d'orientació i informació per a l'ocupació i autoocupació, la millora de les competències personals, formatives, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També inclourà la promoció d'actuacions de prospecció del mercat de treball per facilitar-ne la inserció laboral i tasques de suport i seguiment a la inserció laboral.
5.2 Els blocs que configuren les actuacions integrades són:
Identificació de competències transversals
Bloc 1, Anàlisi de l'ocupabilitat:
Formació en habilitats socials o transversals
Programació de pràctiques no laborals en empreses
Seguiment posterior a la inserció
En cada programa es programaran de forma transversal accions relacionades amb el medi ambient i mesures que promoguin la igualtat de gènere i que tinguin relació amb la formació i/o pràctiques laborals que es programin.
5.3 Aquestes actuacions no s'han d'entendre com un seguit d'accions que es desenvoluparan l'una darrere l'altra, sinó com un conjunt d'actuacions que es desenvolupen com a conseqüència de l'anàlisi i reflexió en relació amb el projecte professional de les persones participants.
5.4 Les accions incloses en els blocs 1, 2, 3 i 4 són obligatòries amb excepció de les accions de Formació bàsica/instrumental i Formació tecnicoprofessional, les quals seran opcionals i es podran programar una o les dues accions.
5.5 En cas que es programin accions de Formació tecnicoprofessional dins del bloc 3, els continguts s'adaptaran, en la mesura del possible, a les unitats de competència regulades en els corresponents certificats de professionalitat.
5.6 Es podran emetre certificats d'assistència a les persones participants i els signarà el director d'Economia Social i Cooperativa i Treball Autònom.
5.7 Es considerarà que una persona ha participat en el programa quan s'acrediti una presència efectiva mínima de 15 hores.
6.1 Per a la realització de les pràctiques no laborals se signaran els convenis de col·laboració corresponents.
6.2 Es podrà programar un període de pràctiques no laborals que es realitzaran en empreses del mercat ordinari i/o empreses d'inserció que es trobin inscrites al registre específic de la Generalitat de Catalunya.
Excepcionalment les pràctiques també es podran realitzar en centres especials de treball, prèvia sol·licitud motivada de l'entitat beneficiària i autorització de l'òrgan gestor.
Aquest període de pràctiques s'ha de desenvolupar dins del termini d'execució del programa previst a la base 7 de la present Ordre.
La relació entre les persones participants i l'empresa no tindrà, en cap cas, naturalesa jurídica laboral.
Per tant, els i les participants no podran percebre cap retribució per la seva activitat ni pels resultats que se'n poguessin derivar.
La durada màxima de les pràctiques per a cada persona participant serà de 300 hores, i no ha de superar 5 hores diàries ni 25 setmanals.
Si no és possible evitar l'horari nocturn, els caps de setmana i els festius, caldrà que l'entitat beneficiària justifiqui aquesta situació mitjançant un escrit motivat.
6.3 La facultat de signar els convenis de col·laboració que se subscriguin és atribuïda a la Direcció General d'Economia Social i Cooperativa i Treball Autònom, i serà exercida per la persona titular següent:
a) El/la cap del Servei de Programes per a la Diversitat, si el programa o projecte es desenvolupa a la demarcació de Barcelona o, simultàniament, a més d'una demarcació territorial (Barcelona, Girona, Lleida, Tarragona i les Terres de l'Ebre).
b) El/la cap del servei territorial del Departament des del qual es gestioni l'expedient si el programa o projecte es desenvolupa a la demarcació de Girona, Lleida, Tarragona o les Terres de l'Ebre, sempre que hi hagi una persona tècnica de seguiment assignada.
Termini d'execució de les accions subvencionables
Les accions subvencionables s'han d'iniciar dins de l'any de l'exercici pressupostari del seu atorgament, i el termini màxim per a la seva execució serà de 12 mesos a comptar de la data d'inici de les actuacions, i com a màxim el primer trimestre de l'exercici següent.
La realització de la despesa s'ha de produir dins del període d'execució del Programa d'orientació i acompanyament a la inserció de les persones amb discapacitat i/o malaltia mental subvencionat.
8.1 Els formularis de sol·licitud estan disponibles al lloc web del Departament d'Empresa i Ocupació de la Generalitat de Catalunya [URL], al lloc web de l'Oficina de Gestió Empresarial del Departament d'Empresa i Ocupació [URL], i el de l'Oficina Virtual de Tràmits [URL].
8.2 Les sol·licituds han d'anar adreçades al/la director/a general d'Economia Social i Cooperativa i Treball Autònom, i es presentaran acompanyades de la documentació que preveuen aquestes bases, dins el termini que estableix la convocatòria, a la xarxa d'oficines de gestió empresarial (OGE), que es pot consultar al lloc web http://www.gencat.cat/oge/oficina/xarxa/index.html.
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
8.3 La sol·licitud inclourà la declaració responsable relativa al compliment dels requisits següents:
a) Requisits als quals fa referència a la base 3 d'aquestes bases.
c) Disposar de l'escriptura de constitució de la societat i inscripció dels seus estatuts en el Registre mercantil o en el registre corresponent, si s'escau.
d) Disposar de facultats de representació de l'empresa, d'acord amb la corresponent escriptura notarial inscrita en el Registre mercantil o en el registre corresponent, si s'escau.
e) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
8.4 La presentació de la declaració responsable faculta l'Administració per fer les comprovacions necessàries per verificar en qualsevol moment la veracitat de les dades declarades.
8.5 Així mateix, el formulari de sol·licitud inclou una autorització per consultar a través de la Plataforma d'Integració i Col·laboració Administrativa (PICA) les dades de l'apartat b) de la base 3.2 i l'apartat c) i d) de la base 8.3 que formen part del Catàleg de dades i documents electrònics, d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
Si la persona sol·licitant denega expressament l'autorització de les dades dels apartats c) i d) de la base 8.3, mitjançant el formulari de sol·licitud, haurà d'aportar el certificat o els certificats acreditatius corresponents.
8.6 Amb les sol·licituds s'ha d'adjuntar la documentació que es detalla a continuació:
a) Memòria, en la qual s'ha d'incloure com a mínim:
Característiques de les persones desocupades en procés de recerca de feina.
Descripció de les peculiaritats i característiques metodològiques dels itineraris en funció dels perfils de les persones participants.
Descripció de sistemes d'avaluació del programa.
Innovacions en aspectes metodològics, en els recursos i materials que s'utilitzin i/o en aspectes organitzatius.
Experiència acreditada de l'entitat en l'execució dels programes d'orientació i acompanyament a la inserció.
Descripció dels aspectes organitzatius i de funcionament de l'entitat.
Col·lectiu al qual s'adreça per punt d'actuació.
Nombre de persones participants de la pròpia borsa.
Nombre de persones tècniques per punt d'actuació.
Treball en xarxa amb altres entitats, amb agents socials i amb teixit empresarial.
Previsió del nombre d'empreses amb les quals hi ha o es preveu establir col·laboració.
Previsió dels convenis de pràctiques no laborals que es realitzaran amb els/les participants en el programa.
La informació addicional que l'entitat consideri oportuna adjuntar, s'ha de presentar al final de la memòria en format d'annex.
b) Declaració de disponibilitat immediata del/s local/s en què se sol·licita fer les actuacions.
c) Material tècnic de les accions previstes als blocs de la base 5, tant pel que fa al material d'ús del personal tècnic com pel que fa al material que utilitza la persona usuària.
d) Full de domiciliació bancària degudament emplenat, d'acord amb el model del Departament d'Economia i Coneixement disponible a la web http://www.gencat.cat/economia/serveis/models (apartat tresoreria i pagaments).
Només s'ha d'aportar el full esmentat en el cas de canvi de dades o si és el primer cop que se sol·licita un ajut o una subvenció al Departament d'Empresa i Ocupació.
8.7 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
8.8 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.1 El procediment de concessió de les subvencions regulades en aquestes bases és el de concurrència competitiva.
Excepcionalment, i d'acord amb l'article 22.1 de la Llei 38/2003, de 17 de novembre, general de subvencions, i sempre que sigui necessari, amb motiu d'una convenient distribució diversificada i equilibrada dels recursos disponibles arreu del territori de Catalunya, l'òrgan gestor procedirà al prorrateig entre les entitats beneficiàries sol·licitants de la subvenció; s'establirà una baremació en funció de la puntuació obtinguda i per cadascuna de les franges s'establirà un nombre màxim de persones tècniques d'acompanyament a la inserció.
Com a conseqüència, la quantitat finalment atorgada pot ser inferior a la sol·licitada per l'entitat interessada.
9.2 L'òrgan competent per a la instrucció del procediment és el/la cap del Servei de Programes Laborals per a la Diversitat.
9.3 Un cop valorades les sol·licituds, aquestes seran examinades per un òrgan col·legiat, la composició del qual serà:
El/la director/a de Programes del Servei d'Ocupació de Catalunya.
El/la cap del Servei de Programes per a la Diversitat.
Dos representants dels directors territorials del Servei d'Ocupació de Catalunya, o de les persones en qui deleguin.
10.1 Els criteris de valoració de les sol·licituds seran els següents:
a) Qualitat tècnica del projecte:
Característiques de les persones amb discapacitat i/o malaltia mental desocupades en procés de recerca de feina.
Es valorarà la identificació de les diverses dificultats i necessitats de les persones objecte d'intervenció.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (POIN) de l'any anterior, la puntuació màxima serà de 3 punts i per a les entitats que no hi hagin col·laborat, la puntuació màxima serà de 7 punts.
Disseny dels itineraris en funció del perfil de les persones participants.
Es valorarà l'adequació dels mòduls que integren les actuacions integrals.
Es valorarà també la coherència de l'especialitat formativa proposada d'acord amb les necessitats del col·lectiu objecte d'intervenció.
Es valoraran els mètodes que utilitza l'entitat per avaluar el seu funcionament i el grau d'utilitat i satisfacció de les persones participants, així com els indicadors emprats.
Es valoraran les innovacions en aspectes metodològics, en els recursos i materials que s'utilitzin i/o en aspectes organitzatius (màxim 5 punts).
b) Experiència acreditada de l'entitat en l'execució de programes d'orientació i acompanyament a la inserció referida als col·lectius sol·licitats.
Es valorarà la trajectòria de l'entitat en la realització d'accions específiques en l'àmbit de l'orientació i/o en l'àmbit de l'acompanyament a la inserció (màxim 20 punts).
c) Organització de l'entitat: organigrama i adequació dels sistemes de coordinació interna i amb altres entitats i/o amb equips multidisciplinaris (màxim 10 punts).
Es valorarà que els aspectes organitzatius i de planificació de l'entitat assegurin un flux adient de participants i garanteixin la puntualitat i exactitud de la informació de retorn.
Es valorarà que l'entitat disposi d'altres recursos ocupacionals o que treballi en xarxa amb altres entitats i amb equips multidisciplinaris.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (programa POIN) de l'any anterior, la puntuació màxima serà de 20 punts, i per a les entitats que no hi hagin col·laborat, la puntuació màxima serà de 30 punts.
Es valorarà la descripció dels continguts, la definició dels objectius i la metodologia a emprar en cada un dels mòduls previstos així com el disseny dels materials.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (POIN) de l'any anterior, la puntuació màxima serà de 10 punts, i per a les entitats que no hi hagin col·laborat, la puntuació màxima serà de 15 punts.
Es valorarà la claredat dels continguts, les dinàmiques proposades per a l'assoliment dels objectius de cada un dels mòduls previstos a la base 5 d'aquesta Ordre, així com el disseny dels materials.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (programa POIN) de l'any anterior, la puntuació màxima serà de 10 punts, i per a les entitats que no hi hagin col·laborat, la puntuació màxima serà de 15 punts.
e) Indicadors quantitatius/qualitatius de resultat (màxim 17 punts).
Només per a les entitats que han col·laborat en el Programa d'orientació i suport a la inserció de col·lectius en situació de més vulnerabilitat (POIN) de l'any anterior.
e.1) Execució quantitativa (màxim 4 punts).
L'entitat ha assolit el nombre de persones participants atorgades: 3 punts.
L'entitat ha atès un nombre de persones participants superior al resolt: 4 punts.
e.2) Inserció dels participants (màxim 4 punts).
Es valorarà la inserció de les persones participants en el programa en el període comprès entre l'inici del seu itinerari i sis mesos després d'haver-ho finalitzat.
L'entitat ha assolit el percentatge d'inserció previst a la resolució d'atorgament: 3 punts.
L'entitat ha superat el percentatge d'inserció previst a la resolució d'atorgament: 4 punts.
e.3) Execució qualitativa (màxim 9 punts).
Grau d'acompliment dels processos i tràmits associats a la realització del programa així com la puntualitat i exactitud de la informació de retorn i els resultats de les visites in situ: 5 punts.
Grau de satisfacció de les persones participants pel servei rebut: 4 punts.
f) Equilibri territorial (màxim 5 punts).
Es valorarà el percentatge d'atur registral a la comarca on es trobi el punt d'actuació.
g) Relació amb el teixit empresarial del territori objecte de la intervenció (màxim 10 punts).
Es valorarà el nombre d'empreses amb les quals hi ha o es preveuen convenis de col·laboració i/o convenis de pràctiques no laborals, i el nombre de persones que es preveu que se'n beneficiïn, el nombre d'ofertes de treball previstes i els indicadors sobre estratègies de col·laboració amb empreses.
10.2 Un cop valorades les sol·licituds que es presentin d'acord amb els criteris fixats en els apartats anteriors i ponderades d'acord amb el barem establert, la puntuació que, com a màxim, podran obtenir les entitats sol·licitants serà de 100 punts.
L'atorgament de la subvenció es realitzarà en funció de la puntuació obtinguda en cada punt d'actuació, sempre que s'assoleixi una puntuació mínima de 50 punts, amb subjecció a la disponibilitat pressupostària de la present convocatòria.
El nombre de tècnics/tècniques atorgats/atorgades es realitzarà d'acord amb els següents intervals:
Puntuació entre 70,01 i 100 punts: s'atorgarà un màxim de 3 tècnics/tècniques.
Puntuació entre 55,01 i 70 punts: s'atorgarà un màxim de 2 tècnics/tècniques.
Puntuació entre 50 i 55 punts: s'atorgarà com a màxim 1 tècnic/tècnica.
En cas d'empat en la puntuació obtinguda, es donarà prioritat a les entitats que obtinguin més puntuació en el criteri d'equilibri territorial.
De produir-se nous empats, es donarà prioritat a les entitats que obtinguin més puntuació en el criteri de material tècnic.
11.1 L'òrgan competent per dictar la resolució és la Direcció General d'Economia Social i Cooperativa i Treball Autònom.
11.2 El termini màxim per emetre la resolució i notificar-la serà d'un mes, comptador des de l'endemà de la data de finalització del termini de presentació de les sol·licituds de la convocatòria.
11.3 La resolució d'atorgament ha de ser degudament motivada i ha de contenir, com a mínim, la identificació de la persona o persones sol·licitants a les quals es concedeix la subvenció, l'import i, si s'escau, el percentatge subvencionat del pressupost de l'activitat, i en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si s'escau, ha de presentar el beneficiari.
11.4 Aquesta resolució es notificarà a la persona o entitat interessada per qualsevol mitjà que permeti tenir constància de la recepció per l'interessat o el seu representant, d'acord amb l'article 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
11.5 En el cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud ha estat desestimada, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant la Secretaria d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu com, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.1 L'entitat beneficiària ha de presentar dintre dels 10 dies naturals posteriors a la notificació de la resolució d'atorgament de subvenció la documentació següent:
a) Còpia compulsada dels certificats de solidesa expedits amb posterioritat al 2008, corresponents als punts d'actuació autoritzats en els quals es portin a terme les actuacions.
b) Còpia compulsada de la pòlissa d'assegurances d'accidents personals que cobreixi per a cadascun dels/de les participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà, durant l'assistència als punts d'actuació esmentats anteriorment o a les pràctiques.
L'entitat pot presentar el certificat d'assegurança d'accidents personals, d'acord amb la Circular de 6 de febrer de 2004 sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Finances.
El model de certificat d'assegurances estarà a disposició de les persones interessades a l'apartat Formularis i documents (àmbit d'Ocupació) del lloc web del Departament d'Empresa i Ocupació http://www20.gencat.cat/portal/site/empresaiocupacio/menuitem.18a270446a7942d0a6740d63b0c0e1a0/?vgnextoid=b2cc219eac060210VgnVCM1000008d0c1e0aRCRD&vgnextchannel=b2cc219eac060210VgnVCM1000008d0c1e0aRCRD&vgnextfmt=default (cod G146NCE-154-00).
c) Documentació del personal tècnic: còpia compulsada de les altes de Seguretat Social o del darrer imprès de cotització a la Seguretat Social, còpia compulsada de la titulació universitària i currículum del personal que intervé en el desenvolupament de les actuacions.
No caldrà la presentació de l'acreditació del títol universitari obtingut entre 1999 i 2011 atès que l'òrgan gestor el podrà consultar, prèvia autorització de la persona tècnica, a través de la Plataforma d'Integració i Col·laboració Administrativa (PICA).
d) Documentació del personal administratiu: còpia compulsada de les altes de Seguretat Social o del darrer imprès de cotització a la Seguretat Social del personal que intervé en el desenvolupament de les actuacions.
e) Document signat pel/per la representant legal de l'entitat on s'indiqui el nom, cognoms i DNI o NIF de la/les persona/es que desenvoluparan les tasques de coordinació, el mòdul d'alfabetització digital i les tasques de prospecció.
No caldrà la presentació de la documentació establerta als apartats c) i d) d'aquesta base si la persona o entitat autoritza l'òrgan gestor per consultar la situació de cotització del personal administratiu i tècnic a través de la Plataforma d'Integració i Col·laboració Administrativa (PICA) que forma part del Catàleg de dades i documents electrònics, d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
Si la persona o entitat no ho autoritza, l'entitat beneficiària haurà d'aportar el documents acreditatius corresponents.
12.2 En el cas que l'entitat ja hagi presentat amb anterioritat a la Direcció General d'Economia Social i Cooperativa i treball Autònom la còpia compulsada dels certificats de solidesa visats amb posterioritat al 2008, la còpia compulsada de la titulació universitària o el currículum del personal que intervé en el desenvolupament de les actuacions, es podrà substituir la seva presentació per una declaració de l'entitat que declari que no hi ha hagut modificacions, i que faci constar la data i l'òrgan davant el qual es va presentar la documentació.
Aquesta declaració estarà a disposició dels interessats a l'apartat Formularis i documents (àmbit d'Ocupació) de la pàgina web del Departament d'Empresa i Ocupació http://www20.gencat.cat/portal/site/empresaiocupacio/menuitem.18a270446a7942d0a6740d63b0c0e1a0/?vgnextoid=b2cc219eac060210VgnVCM1000008d0c1e0aRCRD&vgnextchannel=b2cc219eac060210VgnVCM1000008d0c1e0aRCRD&vgnextfmt=default (codi G146NIA-183).
En el cas que sí que s'hagin produït modificacions en la documentació presentada o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
L'òrgan gestor verificarà que l'entitat ha presentat correctament la documentació detallada en aquest apartat.
En el cas que detecti errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini donat a tal efecte, la resolució d'atorgament restarà sense efecte, amb la notificació prèvia de la resolució corresponent.
13.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del carrer Sepúlveda, 148-150, 08010 de Barcelona, i en el tauler electrònic, indicant la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000 euros, no escaurà la publicació en el DOGC.
En el supòsit d'actuacions cofinançades pel Fons Social Europeu i d'acord amb l'article 7 apartat 2, lletra d) del Reglament (CE) núm. 1828/2006 de la Comissió, es realitzarà la publicació, electrònica o per altres mitjans, de la llista de entitat beneficiàries, els noms de les operacions i les quantitats dels fons públics assignades.
13.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant el lloc web del Departament d'Empresa i Ocupació [URL].
14.1 La forma de pagament de les subvencions es farà de la manera següent:
La proposta del primer pagament serà del 75%, amb caràcter de bestreta, sense necessitat de presentar prèviament aval o garantia, a partir del moment que l'entitat beneficiària informi que el programa s'ha iniciat i mitjançant la presentació prèvia de la documentació establerta a la base 12.
Aquest pagament es tramitarà de forma fraccionada, d'acord amb el Pla de tresoreria de la Generalitat de Catalunya i les condicions establertes en la resolució de concessió.
El reconeixement de l'obligació i la proposta del pagament del 25% restant restaran condicionats un cop s'hagi verificat que les activitats s'han realitzat correctament, i s'han justificat les despeses de les accions subvencionables, d'acord amb el que estableixen les bases 17, 18, 19, 20, 21 i 22 d'aquesta Ordre, i l'òrgan gestor hagi revisat la justificació econòmica presentada.
14.2 Una vegada revisada la documentació de la justificació econòmica, es realitzarà la regularització de la subvenció atorgada, mitjançant la resolució de d'acceptació de renúncia de la subvenció presentada per l'entitat beneficiària i/o revocació d'aquesta quan resulti procedent, en la qual s'acordarà la minoració, i en el cas que sigui necessari el reintegrament d'imports indeguts i no justificats.
14.3 El reconeixement de l'obligació pressupostària i la proposta del pagament els realitzarà el/la director/a d'Economia Social i Cooperativa i Treball Autònom.
15.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
15.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
15.3 El beneficiari té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
16.1 La Direcció d'Economia Social i Cooperativa i Treball Autònom establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats beneficiàries hauran d'informar la Direcció d'Economia Social i Cooperativa i Treball Autònom dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació o justificació a la Conferència Sectorial d'Ocupació i Afers Laborals, Pla anual de polítiques d'ocupació (PAPE), i al Servei d'Ocupació de Catalunya, Pla de desenvolupament de polítiques actives d'ocupació (PDPA), i als pressupostos de la Generalitat de Catalunya.
16.2 A l'annex 2 de la present Ordre, es recullen els indicadors corresponents al tema prioritari en el qual s'ha inclòs l'actuació subvencionada.
16.3 Les entitats beneficiàries han de recaptar aquests indicadors, a fi de lliurar-los a l'òrgan competent en els terminis que s'estableixen a continuació:
Els indicadors de seguiment a la finalització de l'actuació i no més tard del mes següent al qual finalitza l'acció subvencionada.
Els indicadors de resultat als 6 mesos següents a partir de la finalització de l'actuació.
17.1 Un cop finalitzades les actuacions, el beneficiari haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
17.2 La justificació del compliment de les condicions imposades i de la consecució de l'objecte de la subvenció es farà d'acord amb el que preveu l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008), modificada per l'Ordre TRE/260/2009, de 15 de maig, per qual es modifica l'Ordre TRE/395/2008 (DOGC núm. 5386, de 25.5.2009); l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), i l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, o, si s'escau, aquella que es dicti en substitució d'aquesta normativa, així com els articles 30 i 31 de la Llei 38/2003, de 17 de novembre, general de subvencions.
En els supòsits de cofinançament pel FSE, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008), i l'Ordre TIN/788/2009, de 25 de març, que modifica l'anterior (BOE núm. 79, d'1.4.2009).
17.3 El termini per presentar la justificació econòmica és, com a màxim, de dos mesos des de la finalització de l'acció.
Quan el beneficiari ho sigui de més d'una acció en què totes corresponguin a una mateixa convocatòria, el termini de dos mesos comptarà des de la finalització de la darrera acció.
17.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de presentació màxima de la justificació econòmica.
Modalitats de justificació econòmica
La justificació per l'entitat beneficiària de la subvenció del compliment de les condicions imposades i de la consecució dels objectius previstos a l'acte de concessió de la subvenció haurà de revestir les modalitats següents:
a) Compte justificatiu simplificat, en el cas que les subvencions atorgades siguin d'un import inferior a 60.000 euros, d'acord amb el que preveu l'article 11 de l'Ordre TRE/395/2008, d'1 d'agost.
b) Compte justificatiu amb aportació d'informe d'auditor, d'acord amb el que preveu l'article 10 de l'Ordre TRE/395/2008, d'1 d'agost.
c) En el cas que es tracti d'accions desenvolupades per entitats incloses a l'àmbit d'aplicació de la Llei 6/1984, de 5 de març, de la Sindicatura de Comptes de Catalunya, les despeses es podran justificar, de conformitat amb el que estableix l'article 12 de l'Ordre TRE/395/2008, d'1 d'agost, relatiu a la justificació de les subvencions percebudes per entitats del sector públic, amb les modalitats de justificació següents:
1) Compte justificatiu amb informe d'auditor.
2) Compte justificatiu simplificat sense la limitació de 60.000 euros: només quan l'entitat perceptora estigui sotmesa a control financer permanent o a fiscalització prèvia.
En aquest supòsit, se substitueix la declaració que preveu l'apartat c) de la base 18 de la present Ordre per un certificat emès pel secretari o l'interventor de l'entitat on s'acrediti que els pagaments corresponen a accions correctament realitzades i a despeses elegibles i justificades mitjançant factures pagades o altres documents comptables de valor probatori equivalent.
19.1 L'entitat beneficiària de la subvenció que justifiqui la consecució dels objectius previstos mitjançant la modalitat de compte justificatiu simplificat (import inferior a 60.000 euros) haurà de lliurar una memòria econòmica que ha d'incloure la informació següent:
a) Una relació classificada de totes les despeses imputables al desenvolupament de l'acció, d'acord amb l'estructura de costos establerta pel programa, en què s'identifiqui el creditor i el document, l'import, la data d'emissió i la data de pagament.
En el cas que la subvenció s'atorgui basant-se en un pressupost, s'indicaran les desviacions produïdes.
b) Un detall dels altres ingressos o subvencions que hagin finançat l'acció subvencionada amb indicació de l'import i la procedència.
c) Una declaració de les entitats beneficiàries conforme els pagaments corresponen a accions correctament realitzades i justificades mitjançant factures pagades o altres documents comptables de valor probatori equivalent.
d) Compromís de l'entitat beneficiària de mantenir en arxiu els documents originals que justifiquen la subvenció en compliment de l'obligació que estableix l'article 14 de l'Ordre TRE/395/2008, d'1 d'agost, de justificació econòmica, modificada per l'Ordre TRE/260/2009, de 15 de maig.
e) Indicació i justificació del percentatge de repartiment de les despeses generals, materials i tècniques incorporades a la relació de despeses de l'entitat beneficiària de la subvenció que justifiqui la consecució dels objectius previstos.
19.2 L'entitat beneficiària haurà de presentar els justificants de despesa originals i els comprovants de pagament corresponents.
19.3 Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar del termini de finalització per a la presentació econòmica.
Compte justificatiu amb aportació d'informe d'auditor
20.1 L'entitat beneficiària de la subvenció que justifiqui la consecució dels objectius previstos mitjançant la modalitat de compte justificatiu amb aportació d'informe d'auditor (import igual o superior a 60.000 euros) haurà de lliurar la documentació següent:
a) Una memòria econòmica justificativa de les despeses subvencionables amb el mateix contingut que el que preveu l'apartat 1 de l'article anterior.
b) Un informe de revisió del compte justificatiu que haurà de realitzar un auditor de comptes inscrit com a exercent al Registre oficial d'auditors de comptes dependents de l'Institut de Comptabilitat i Auditoria de Comptes, que ha de garantir, mitjançant un examen independent, que l'entitat beneficiària de l'ajut ha realitzat l'acció subvencionada i ha complert els requisits perquè es pugui fer el pagament.
c) Els justificants de despesa originals i els comprovants de pagament corresponents.
d) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar del termini de finalització per a la presentació econòmica.
20.2 En el cas que l'entitat beneficiària estigui obligada a auditar els comptes anuals per un auditor sotmès a la Llei 19/1988, de 12 de juliol, d'auditoria de comptes (BOE núm. 169, de 15.7.1988), la revisió del compte justificatiu la portarà a terme el mateix auditor.
En cas excepcional, i sempre que es justifiqui, es podrà acceptar un auditor diferent.
En el supòsit que l'entitat beneficiària no estigui obligada a auditar els comptes anuals, la designació de l'auditor la farà ella mateixa.
20.3 L'actuació dels auditors de comptes en la realització dels treballs de revisió de comptes justificatius de subvencions es farà de conformitat amb el que s'estableix a l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal que preveu l'article 74 del Reglament de la Llei 38/2008, de 17 de novembre, general de subvencions, aprovat pel Reial decret 887/2006, de 21 de juliol.
21.1 Tindran la consideració de despeses elegibles a l'efecte de la liquidació:
a) Les despeses de personal tècnic, coordinador, de suport, prospector i del personal que imparteixi el mòdul d'alfabetització informàtica que s'hagin produït dins del període d'execució i hagin estat efectivament satisfetes amb anterioritat a la finalització del període de justificació.
b) Les despeses generals, materials i tècniques que s'hagin produït i hagin estat efectivament pagades en el període comprès entre la data de notificació de la resolució d'atorgament i la data límit de justificació econòmica.
21.2 Els requisits d'elegibilitat, l'acreditació dels diferents conceptes de despesa subvencionats i el càlcul dels imports liquidables s'especifiquen a les instruccions per a la justificació econòmica que estaran a disposició de les persones interessades al lloc web del Departament d'Empresa i Ocupació.
Conceptes subvencionables i quanties màximes a subvencionar
22.1 Respecte els costos de personal: se subvencionaran les retribucions totals i la cotització empresarial a la Seguretat Social per tots els conceptes, del personal atorgat per a l'execució de les actuacions en funció de les normes legals i reglamentàries del conveni col·lectiu aplicable, o d'acord amb la normativa d'aplicació a les administracions públiques per a funcionaris o personal laboral amb els imports següents:
a) Per al personal tècnic, de coordinador, prospector i personal que imparteixi el mòdul d'alfabetització informàtica, les retribucions establertes a la respectiva normativa d'aplicació per a cada categoria, nivell o grup professional, fins a un màxim de 33.826,72 euros corresponents a la retribució anual bruta i a la cotització empresarial a la Seguretat Social.
b) Per al personal que realitzi tasques de suport, les retribucions establertes a la respectiva normativa d'aplicació per a cada categoria, nivell o grup professional, fins a un màxim de 23.678,72 euros corresponents a la retribució anual bruta i a la cotització empresarial a la Seguretat Social.
Si s'escau, les retribucions màximes descrites als apartats anteriors s'actualitzaran mitjançant resolució del/de la director/a d'Economia Social i Cooperativa i treball Autònom.
22.2 Les retribucions fan referència a la prestació de serveis a jornada completa per a cada tipus de contractació; per tant, en cas que la prestació de serveis sigui a temps parcial, s'ajustaran proporcionalment a la jornada i als dies efectivament treballats de l'any natural.
22.3 En relació amb les despeses de personal coordinador, se subvencionarà fins al 10% del total de la retribució subvencionable de personal tècnic.
22.4 Se subvencionarà fins al 15% del total de la retribució subvencionable de personal tècnic, en concepte de despeses de personal prospector.
22.5 El cost anual subvencionable del personal tècnic, coordinador, prospector i/o personal que imparteixi el mòdul d'alfabetització informàtica no superarà individualment el màxim de 33.826,72 euros corresponent a la retribució bruta anual i a la cotització empresarial a la Seguretat Social.
Si la figura de la persona tècnica i del coordinador coincideixen en una mateixa persona física, la retribució total per ambdós conceptes no superarà en cap cas els 33.826,72 euros anuals establerts per a aquesta categoria.
Les persones tècniques i coordinadores no podran desenvolupar tasques de personal de suport excepte quan ho autoritzi l'òrgan gestor, amb la petició prèvia motivada i per escrit de l'entitat, respectant en qualsevol cas la retribució màxima anual per a cada categoria i jornada.
22.6 En relació amb les despeses de la persona que imparteixi el mòdul d'alfabetització informàtica, se subvencionarà fins al 10% del total de la retribució subvencionable de personal tècnic.
La persona que imparteixi el mòdul d'alfabetització informàtica podrà realitzar les tasques de coordinació o bé les tasques corresponents a un tècnic a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
L'òrgan gestor podrà autoritzar el desenvolupament de tasques de personal de suport per part de la persona que imparteixi l'acció d'alfabetització informàtica, amb la petició motivada prèvia i per escrit de l'entitat, respectant en qualsevol cas la retribució màxima anual per a cada categoria i jornada.
22.7 La persona que porti a terme les tasques de prospecció podrà realitzar les tasques de coordinació o bé les tasques corresponents a un tècnic a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
No podrà en cap cas desenvolupar tasques de personal de suport.
22.8 La relació entre personal tècnic i personal de suport serà de 3 persones tècniques per una persona de suport per a les actuacions previstes en aquesta Ordre.
22.9 En relació amb les despeses generals, materials i tècniques, el límit màxim subvencionable serà l'import corresponent al 25% de les retribucions corresponents al personal tècnic i al personal de suport.
22.10 En relació amb les despeses de formació, l'import màxim subvencionable serà de 10.000 euros per persona tècnica suport i/o inserció, amb un màxim de 20.000 euros per programa o itinerari.
23.1 L'atorgament de la subvenció queda condicionada al compliment d'un mínim de persones ateses per tècnic/a al llarg de la durada del programa.
23.2 En caràcter general, el nombre mínim de persones amb discapacitat i/o malaltia mental ateses per persona tècnica serà de 30; excepcionalment, quan s'atengui les persones amb discapacitat i/o malaltia mental descrites al primer paràgraf de l'article 2.2 d'aquesta Ordre, el nombre mínim serà de 10.
24.1 Les actuacions de l'òrgan gestor per a la verificació de les actuacions subvencionables poden ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.).
24.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi l'òrgan gestor.
25.1 L'òrgan competent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
25.2 Les entitats beneficiàries de les subvencions s'han de sotmetre a les actuacions de control que la Generalitat de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
26.1 Són causes de revocació i es procedirà a la revocació corresponent de la subvenció i, si s'escau, al reintegrament de les quantitats percebudes indegudament, amb l'interès de demora que correspongui, des del moment del pagament de la subvenció i fins a la data en què s'acordi la procedència del reintegrament, d'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, les següents:
a) L'incompliment total o parcial de l'objectiu, de l'activitat o del projecte, o la no-adopció del comportament que fonamenta la concessió de la subvenció.
b) L'incompliment de l'obligació de justificació o la justificació insuficient, en els termes que estableix aquesta Ordre.
c) L'obtenció de la subvenció falsejant les condicions requerides o ocultant les que ho haurien impedit.
d) L'incompliment de les obligacions imposades per l'Administració a les persones o entitats beneficiàries, així com els compromisos assumits per aquestes amb motiu de la concessió de la subvenció, sempre que afecti la manera com s'ha d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
e) L'incompliment de les condicions imposades per l'Administració a les persones o entitats beneficiàries, així com dels compromisos assumits per aquestes amb motiu de la concessió de la subvenció diferents dels anteriors, incloent-hi l'obstrucció de les actuacions de control o la resistència a permetre-les, de manera que s'impedeixi comprovar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Per l'excés obtingut sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme la persona o entitat beneficiària.
h) L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
i) L'incompliment de qualsevol altra obligació establerta en la normativa aplicable o en aquesta Ordre.
26.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; o, si aprecien algun motiu d'infracció, hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
27.1 Les entitats beneficiàries només poden renunciar de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent i, si s'escau, hauran de reingressar la quantitat indegudament percebuda més els interessos de demora corresponents.
27.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de la subvenció la part subvencionada pel Departament d'Empresa i Ocupació i la part finançada amb càrrec a altres fons públics o privats.
L'import dels ajuts concedit en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
30.1 El beneficiari de la subvenció ha de donar l'adequada publicitat al caràcter públic del finançament del programa objecte de subvenció segons el que s'estableix a la base 31 sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
30.2 Les mesures de publicitat que han d'adoptar les entitats beneficiàries de les subvencions són les següents:
Inclusió de la imatge institucional de l'ens d'on provenen els fons.
Llegenda relativa al finançament públic en cartells, materials impresos, mitjans electrònics o audiovisuals o bé esments realitzats als mitjans de comunicació.
30.3 Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu, la declaració "L'FSE inverteix en el teu futur" i el logotip del Servei Públic d'Ocupació Estatal en totes les mesures d'informació i publicitat adreçades a les persones destinatàries, als/les destinataris/àries potencials i al públic en general.
Obligacions de les persones, empreses o entitats beneficiàries
Són obligacions de les entitats beneficiàries:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i termini que s'estableixen a la base 17.
b) Justificar davant l'òrgan concedent el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que s'hagin establert en les bases reguladores.
c) Conservar els justificants originals i electrònics i altra documentació relacionada amb la subvenció atorgada durant un període mínim de 5 anys i, en cas de cofinançament per part del Fons Social Europeu, hauran de conservar els documents justificatius relacionats amb les despeses i amb les auditories corresponents a l'actuació cofinançada mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de tres anys a partir del tancament del programa operatiu en què està cofinançat, i que es preveu que no es produirà abans de l'any 2021.
d) Sol·licitar autorització, de forma prèvia i per escrit, a la Direcció General d'Economia Social i Cooperativa i Treball Autònom sobre qualsevol canvi que es pugui produir tant en la destinació de la subvenció, sense variar-ne la finalitat, com en les accions subvencionades, tant en continguts i metodologia de les accions formatives, com les relacionades amb el personal.
L'òrgan instructor ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
e) Informar de totes les incidències relatives a les actuacions subvencionades així com del canvi de representació legal de l'entitat, seu i raó social, i de les modificacions que es puguin donar en els seus estatuts.
f) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
g) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció, nacionals o internacionals, i qualsevol altra alteració produïda que afecti els requisits i les condicions tinguts en compte per a la concessió de la subvenció.
h) Procedir al reintegrament dels fons percebuts en el cas de revocació de la subvenció en els termes que s'indiquen a la base 26 de la present Ordre.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
j) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 30.
k) Donar compliment, pel que fa al tractament automatitzat de les dades personals de les persones participants en les actuacions subvencionades, al que estableix la Llei orgànica 15/1999, de 13 de desembre, de protecció de dades de caràcter personal, desenvolupada pel Reial decret 1720/2007, de 21 de desembre.
l) En el cas de programar pràctiques, garantir que es comunica als representants de les persones treballadores dels centres de treball en què es portin a terme les pràctiques la relació de persones participants en els programes i la seva durada.
Aquesta comunicació haurà fer-se abans de l'inici de les pràctiques en empreses.
m) Facilitar a l'òrgan gestor competent la informació i dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
n) Disposar de connexió a la xarxa telemàtica que estableixi la Direcció General d'Economia Social i Cooperativa i Treball Autònom i utilitzar aquesta eina d'acord amb les instruccions per al desenvolupament dels programes d'orientació i acompanyament a la inserció de les persones amb discapacitat i/o malaltia mental.
o) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social i Cooperativa i Treball Autònom en relació amb la realització, gestió, seguiment, justificació econòmica i avaluació de les accions subvencionades.
p) Que els locals on es realitzaran les accions subvencionades estiguin adaptats a fi de permetre l'accés i la mobilitat de les persones amb discapacitat i/o malaltia mental.
q) Informar dels indicadors de realització i de resultats corresponents a l'actuació cofinançada que consten a l'annex d'aquesta Ordre, llevat que l'òrgan concedent ja disposi d'aquestes dades.
r) No subcontractar la gestió de qualsevol aspecte de l'activitat subvencionada.
Queden fora d'aquest concepte la contractació d'accions de formació tenicoprofessional, així com les contractacions de serveis que s'imputin en concepte de despeses indirectes.
s) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
t) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
u) D'acord amb els articles 8 i 9 del Reglament (CE) núm. 1828/2006 de la Comissió Europea, s'assegurarà que les persones destinatàries de l'actuació han estat informades que està cofinançada en un 50 per cent pel Fons Social Europeu en el marc del Programa operatiu de competitivitat regional i ocupació de Catalunya, per al període 2007–2013, núm. CCI 2007ES052PO007.
Concretament farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
v) Entitats beneficiàries, contractistes i altres tercers relacionats amb l'objecte dels projectes subvencionats estaran obligats a prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació —la Unitat Administradora del FSE— de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
w) Complir qualsevol altra obligació legal o reglamentària que pugui afectar-los.
En tot el que no preveuen expressament aquestes bases, són d'aplicació els preceptes continguts al capítol 9 de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposen la Llei de pressupostos de la Generalitat de Catalunya del present exercici i la resta de la normativa aplicable.
El Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L 210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell, de 6 de maig de 2009, el Reglament (CE) núm. 1083/2006 del Consell, d'11 de juliol, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió (DOUE L 210, de 31.7.2006), modificat pel Reglament (UE) núm. 539/2010, de 16 de juny (DOUE L 158, de 24.6.2010), pel Reglament (UE) núm. 1310/2011, de 13 de desembre (DOUE L 337, de 20.12.2011) i pel Reglament (UE) núm. 1311/2011, de 13 de desembre (DOUE L 337, de 20.12.2011).
El Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006), modificat pel Reglament (CE) núm. 846/2009, d'1 de setembre de 2009 (DOUE L 250, de 23.9.2009), pel Reglament (CE) núm. 832/2010, de 27 de setembre (DOUE L 248, de 24.09.2010) i pel Reglament (CE) núm. 1236/2011, de 29 de novembre de 2011 (DOUE L 317, de 30.11.2011).
L'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març.
Indicadors de realització i de resultats
Indicadors de realització de conferència sectorial
Nombre de persones amb prestacions
Indicadors de realització de FSE
Nivell d'estudis: (homes, dones, total)
Educació primària o secundària inferior (ISCED 1 i 2)
Educació secundària superior (ISCED 3)
Educació post secundària no superior (ISCED 4)
Educació superior (ISCED 5 i 6)
3.a.2 Ocupats amb contracte fix
3.a.3 Ocupats amb contracte temporal
3.a.4 Amb règim de funcionariat
3.c.1 Persones inactives rebent educació o formació
3.c.2 Persones inactives en situació de jubilació
3.c.3 Persones inactives retirades dels negocis
3.c.4 Persones inactives amb incapacitat permanent
B) Nombre de persones participants incloses dins d'alguns d'aquests grups vulnerables (homes, dones, total):
Amb persones en situació de dependència
C) Nombre total de persones que segueixen un mòdul mediambiental
Indicadors de resultats de FSE i Conferència Sectorial
A) Nombre de persones en situació d'atur que han estat beneficiàries de mesures actives d'inserció laboral i que van accedir a un contracte de treball:
B) Nombre total de persones que segueixen un mòdul mediambiental